शैलजा कहती थीं कि वह दुनिया को प्यार और संवेदना के घर के तौर पर देखती है। उन्हें बातें करना भी खूब पसंद था। बता दें कि शैलजा शनिवार सुबह आर्मी की गाड़ी से अस्पताल में फिजियोथैरेपी कराने गई थीं जिसके बाद दोपहर डेढ़ बजे के तकरीबन उनका शव दिल्ली कैंट मेट्रो स्टेशन के पास बरार स्कवायर में मिला था। उनकी बड़ी बेरहमी से गला रेतकर हत्या की गई थी। हत्यारे ने इसे एक्सीडेंट का रूप देने के लिए लाश को गाड़ी से कुचल दिया था। हालांकि पुलिस ने घटना के 24 घंटे बाद ही आरोपी को गिरफ्तार कर लिया।